stanford-oval/wikipedia huggingface dataset:
אור גרוסמן
קריירה

בשנת 2009 אור גרוסמן הובילה את הקמפיין והקטלוג של מעצבת התכשיטים שירי אודיז. דגמנה בישראל ומחוצה לה בתור פרזנטורית של חברת לי קופר, ושל חברת האיפור האיטלקית קולי סטאר. בשנת 2009 שיחקה ב"נשות הטייסים" בתפקיד קרן שהוא התפקיד הטלוויזיוני הגדול הראשון שלה. ב-2010 השתתפה בסדרה המצליחה "הכל דבש", ובתוכנית "TLV - עושים את תל אביב".
בשנת 2011 דגמנה ביחד עם עוז זהבי בקמפיין קולקציית האביב קיץ של חברת רנואר. באותה שנה שיחקה גרוסמן בתפקיד חוזר בעונה השנייה של "עספור" בתור ענהאל. כמו כן, השתתפה ב"השנים הכי יפות".
בינואר 2012 הופיעה גרוסמן במגזין הארופאי "Hello" בפרסומת לחברת הקוסמטיקה Carisma לצידה של הדוגמנית בר רפאלי. במרץ 2012 נבחרה גרוסמן להוביל את קמפיין האקססוריז העולמי של חברת Diesel. בחנוכה 2013 השתתפה ב"X פסטיגל". באוגוסט 2014 נבחרה שוב כפרזנטורית של מותג האופנה הישראלי רנואר, הפעם לצידו של הכדורסלן גל מקל. נכון ל-2016, גרוסמן הפכה שותפה במותג הטי שרט הישראלי Q, ובנוסף מדגמנת עבור "איל מקיאז'".
חיים אישיים

ב-29 באוגוסט 2013 התחתנה עם איש העסקים הישראלי-אמריקאי לני שפורן. בפברואר 2014 הודיעו בני הזוג על פרידתם, ובמרץ 2014 התגרשו.
בדצמבר 2014 התארסה לג'יימי דינר, מנהל קרן גידור בריטי-יהודי. במרץ 2015 הם נישאו. ב-9 ביולי 2015 נולד בנם הבכור. במרץ 2017 נולד בנם השני. הם מתגוררים בבריטניה.
הערות שוליים

↑  על מדרגות הרבנות: אור גרוסמן גרושה, באתר וואלה, 19 במרץ 2014
↑  הדס בשן, ‏"אני אוהבת סרטי דיסני, וגם החיים שלי יצאו כמו אגדה", באתר ‏מאקו‏, 28 ביולי 2016
אנה וידוביץ'

| --- | --- |

אנה וידוביץ', 2009
 לידה:  8 בנובמבר 1980 (בת 43) קרלובץ, יוגוסלביה
 מוקד פעילות:  קרואטיה 
 תקופת הפעילות:  מ-1988
 מקום לימודים:  מכללת פיבודי, אוניברסיטת זאגרב, מכון פיבודי 
 סוגה:  מוזיקה קלאסית 
 שפה מועדפת:  קרואטית 
 כלי נגינה:  גיטרה קלאסית
 פרסים והוקרה:  Milka Trnina Award (2007) 
 www.anavidovic.com
 
אנה וידוביץ' (בקרואטית: Ana Vidović; נולדה ב-8 בנובמבר 1980) היא גיטריסטית קרואטית הנחשבת לאחת הווירטואוזיות הצעירות בעולם המנגנות בגיטרה קלאסית.
ביוגרפיה

וידוביץ' נולדה בקרלובץ, עיר ליד זאגרב בקרואטיה. היא התחילה לנגן בגיל 5 וכשהייתה בת 7 ניגנה לראשונה בהופעה. כשהייתה בת 11 היא התחילה להופיע ברחבי העולם ובגיל 13 הפכה לתלמידה הצעירה ביותר באקדמיה הלאומית למוזיקה בזאגרב, שם למדה מאיסטבן רומר.
בעקבות פרסומה הגובר באירופה היא קיבלה הצעה ללמוד בבית הספר למוזיקה פיבודי בבולטימור, ארצות הברית. אותו סיימה ב-2001.
הופעות ופרסים

וידוביץ' הופיעה מעל אלף פעמים ברחבי העולם. בין היתר בלונדון, פריז, וינה, רומא, סן פרנסיסקו ואף בישראל. פעם אחת כשהייתה בת 12 במסגרת קשרי החוץ-תרבות עם קרואטיה ולשתי הופעות האחת בתל אביב והשנייה בסכנין ב-2009.
וידוביץ' זכתה בפרסים רבים במהלך הקריירה שלה, ביניהם פרס אלברט אוגוסטין האנגלי, פרס פרנסיסקו טארגה הספרדי, פרס האירוויזיון לאמנים צעירים ועוד רבים.
גיטרה

הגיטרה של וידוביץ' היא גיטרה קלאסית עם תמיכה (bracing) בסגנון ה"רשת" שנבנתה על ידי ג'ים רדגייט האוסטרלי, ואורך המיתר שלה הוא 640 מ"מ (מעט קצר מהרגיל).
SOS (שיר של אבבא)

"SOS" היה הסינגל השלישי מתוך האלבום "ABBA", אלבומה השלישי של להקת הפופ השוודית "אבבא", משנת 1975. השיר היה הלהיט העולמי הגדול הראשון של אבבא מאז "ווטרלו".
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 2 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 15 |  |
|  ארצות הברית | Cashbox Top 100 Singles | 12 |  |
|  גרמניה | GfK – טופ 100 | 2 |  |
|  דרום אפריקה | אנטרטיינמנט מוניטורינג אפריקה | 1 |  |
|  הממלכה המאוחדת | מצעד הסינגלים הבריטי | 6 |  |
|  ישראל | מדיה פורסט ישראל | - |  |
|  ישראל | רשת ג' | 1 |  |
|  מקסיקו | טופ 100 – מקסיקו | 2 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 1 |  |
|  צרפת | SNEP | 1 |  |
|  קנדה | קנדה הוט 100 | 9 |  |
|  שווייץ | המצעד השווייצרי | 3 |  |
גרסאות כיסוי

בשנת 2000 הוציאה להקת המטאל הגרמנית At Vance גרסה רוק-מטאלית של השיר.
בשנת 2009 ביצע ג'ון פרושיאנטה, הגיטריסט של להקת רד הוט צ'ילי פפרז, גרסה משלו לשיר.
בשנת 2010 ביצעה להקת הרוק הבריטית קאטינג קרו גרסה לשיר.
בשנת 2016 הוציאה הלהקה הבריטית פורטיסהד גרסת טריפ הופ של השיר.
בשנת 2018 הזמרת שר הוציאה גרסת כיסוי לשיר מתוך האלבום "Dancing Queen", אלבום קאברים לשירים של להקת אבבא.
בשנת 2022 הוציאה הלהקה הפינית Amberian Dawn גרסת כיסוי לשיר מתוך אלבום מחווה ללהקת אבבא.
בשנת 2023 חברי להקת U2, בונו ודה אדג' ביצעו גרסה אקוסטית של השיר.
Jesus Christ Pose

| --- | --- |

 סינגל בביצוע סאונדגארדן
 מתוך האלבום Badmotorfinger
 יצא לאור:  1991
 תאריך הקלטה:  1991
 סוגה:  גראנג'
 שפה:  אנגלית 
 אורך:  5:51
 חברת תקליטים:  A&M
 כתיבה:  כריס קורנל 
 הפקה:  סאונדגארדן
 
Jesus Christ Pose (מאנגלית: תנוחת ישו הנוצרי) הוא סינגל של להקת הגראנג' האמריקאית סאונדגארדן, שפורסם בשנת 1991.
מילים

מילות השיר נכתבו כמחאה על שימוש מסחרי בתנוחת הצליבה של ישו, ובכלל שימוש בדת לרווח אישי. בריאיון עם הלהקה, הסולן כריס קורנל הסביר את המונח "תנוחת ישו הנוצרי":
"רואים את זה הרבה עם אנשים יפים או מפורסמים, משתמשים בסמל הזה כדי להראות שהם קדושים או עילאיים איכשהו. אז זה לא שיר דתי או משהו, הוא פשוט מביע את העצבים שהדבר הזה מביא לי. אני לא באמת אפגע אם מישהו ישתמש בסמל הזה".
קליפ מוזיקלי

הקליפ לשיר בוים על ידי אריק צימרמן. בקליפ רואים את חברי הלהקה הולכים במדבר ותמונות של צלבים, סייבורגים, נערה צלובה, שלד צלוב ואפילו ירקות בצורת צלב. הגיטריסט קים ת'איל ציין שזה אחד הקליפים היחידים שסאונדגארדן היו מרוצים ממנו.
גרסאות כיסוי

הלהקה דה קילינג טרי פרסמה גרסת כיסוי לשיר במיני אלבום שלה. גם להקת דה דילינגר אסקייפ פלן ביצעה גרסת כיסוי לשיר.
ראו גם

סאונדגארדן
Badmotorfinger
הערות שוליים

↑  ריאיון עם כריס קורנל
↑  ריאיון עם קים ת'איל
| --- | --- |
בקרת זהויות :  MusicBrainz release group: 5a773b4b-0303-3699-996d-5c8e34970bf4  MusicBrainz work: abdce382-f289-3af7-812a-7f4a2dc089f7
יצחק כספי (ספורטאי)

יצחק כספי (1922 - 6 ביוני 2017) היה ספורטאי ישראלי. אלוף ושיאן ישראל בריצת 100 מטר, בקפיצה לרוחק ובקרב חמש, מראשוני כדורגלני מכבי נתניה, שיחק בעמדת חלוץ מרכזי. כמו כן אימן את קבוצת מכבי נתניה.
ביוגרפיה

כספי נולד בטבריה למשפחת רבנים מצפת. בגיל 9 עבר להתגורר עם משפחתו בנתניה, בה חי כל חייו. היה אתלט מצטיין וחלוץ מרכזי בקבוצת מכבי נתניה. אחיו הצעיר זאב אף הוא היה ספורטאי מצטיין, הן באתלטיקה והן בכדורגל ושיחק כשוער בקבוצת מכבי נתניה.
באליפות ארץ ישראל שנערכה בשנת 1941 זכה כספי במדליית זהב בקפיצה לרוחק בתוצאה של 6.41 מטר, לפני פיבוסביץ ממשטרת לוד (6.11 מטר) ופרנקל ממכבי רחובות (5.91 מטר).
באליפות ארץ ישראל נערכה באצטדיון המכביה בתל אביב באפריל 1942 האו זכה במדליית כסף בקפיצה לרוקח בתוצאה של 6.35 מטר, אחרי לוסקי מכבי תל אביב (6.44 מטר) וווסט מאוסטרליה (6.18 מטר).
באליפות ארץ ישראל שנערכה בשנת 1945 זכה כספי במדליית זהב בריצת 100 מטר בתוצאה של 11.1 שניות.
בשנת 1946 נערך משחק ראווה שחנך את אצטדיון הקופסה, מגרשה הביתי של קבוצת מכבי נתניה, כבש כספי את השער היחיד לזכות קבוצתו נגד קבוצת נאשה קארילה מיוגוסלביה, במשחק שנגמר בתיקו 1-1.
בתחרות אתלטיקה שנערכה באצטדיון המכביה באפריל 1947 זכה כספי במדליית זהב בקרב חמש (קפיצה לרוחק, הטלת כידון, ריצת 200 מטר, זריקת דיסקוס וריצת 1500 מטר) בשיא ארץ ישראל חדש של 2578 נקודות.
באליפות ארץ ישראל שנערכה במאי 1947 זכה כספי במדליית זהב בריצת 60 מטר ביחד עם יהודה גבאי בשיא ארץ ישראל חדש של 6.8 שניות.
באליפות ארץ ישראל שנערכה בשנת 1948 זכה כספי בשתי מדליות, זהב וכסף. מדליית זהב בריצת 100 מטר בתוצאה של 11.2 שניות ומדליית כסף בקפיצה לרוחק בתוצאה של 6.40 מטר, אחר צבי ינובר (6.49 מטר).
בשנת 1949 כבש את השער הראשון של הקבוצה במסגרת הליגה הלאומית, אז הליגה הבכירה בישראל. באליפות ישראל שנערכה באותה שנה זכה כספי במדליית זהב בריצת 100 מטר בתוצאה של 11.5 שניות.
במכביה השלישית שנערכה בשנת 1950 זכה כספי במדליית ארד בקרב עשר בתוצאה של 4406 נקודות, אחרי מרטין קוריק מארצות הברית (5281 נקודות) ואחיו זאב כספי (4818 נקודות).
חייו האישיים

כספי עבד עשרות שנים במס הכנסה ומשם פרש לגמלאות. אחד מתפקידיו הציבוריים היה יו"ר רשימת הגמלאים של מפלגת העבודה. היה אב לשלושה ילדים וסב ל-11 נכדים.
ארבעה חודשים לפני מותו קיבל התקף לב לאחר שסיים להתעמל ולרחוץ בחוף סירונית כפי שעשה כל חייו. הוא איבד את ההכרה ומאז לא התעורר. הוא נקבר בבית העלמין בשיכון ותיקים.
הערות שוליים

↑  מכבי פתח תקווה יצא בתיקו - 4 שיאים ארציים חדשים באתלטיקה קלה, הַבֹּקֶר, 6 באפריל 1947
↑  אתמול בספורט - הושגו 4 שיאים ארציים חדשים באתלטיקה קלה, הַבֹּקֶר, 18 במאי 1947
↑  התוצאות הטובות באתלטיקה הישראלית - 60 מטר גברים, באתר מבט למירוץ
תרומבאסתניה על-שם גלנצמן

| --- | --- |
 תחום:  המטולוגיה 
 קישורים ומאגרי מידע
 eMedicine:  article/200311 
 DiseasesDB:  5224
 MeSH:  D013915
 OMIM:  273800 187800
 סיווגים
 ICD-10:  D69.1
 
תרומבאסתניה על-שם גלנצמן (באנגלית: Glanzmann's thrombasthenia) היא מחלת דמם קשה ונדירה הנובעת מחוסר או אי תפקוד של הקולטן לפיברינוגן גליקופרוטאין IIb/IIIa הנמצא על גבי טסיות הדם (תרומבוציטים) ומורכב משני חלבונים ממשפחת האינטגרינים αIIb ו-β3. כתוצאה מכך, לא נוצר גשר פיברונוגן בין טסיות שכנות, שבמצב רגיל יוצר את צבר הטסיות, שחוסמות פיזית כלי דם פגום, ועוצרות את הדימום.
תסמינים

תסמיני המחלה הם: דימומים רבים תת-עוריים ומריריות. דימומים מהחניכיים, מהאף, במערכת העיכול, דימום רב במחזור החודשי (ווסתות כבדות), ודימומים מסיביים בעקבות פציעות, לידות וניתוחים. ייתכנו דימומים מסכני חיים.
גנטיקה

תרומבאסתניה היא מחלה גנטית, המורשת בצורה אוטוזומלית רצסיבית, כלומר רק הומוזיגוטים למוטציה חולים ואילו הנשאים בריאים. שני ההורים צריכים להיות נשאים כדי שיוולד ילד חולה. ולכן, המחלה נפוצה בקהילות בהם יש נישואי קרובים או נישואים בתוך הקהילה. בארץ היא נפוצה בקרב היהודים יוצאי עיראק ובקרב הערבים. שני הגנים המקודדים לאינטגרינים αIIb ו - β3 נמצאים על כרומוזום 17 בקרבה רבה 17q21-23.
אבחון

ניתן לאבחן את המחלה בעזרת בדיקות מעבדה. בספירת דם כמות טסיות הדם תקינה וגם גודלן נורמלי. זמן דימום מוארך. בבדיקת איגור (אגרגציה) של טסיות לא נוצר צבר של טסיות בתגובה לאגוניסטים פיזיולוגיים כמו-ADP, אפינפרין, קולגן או תרומבין. אבל, כן בנוכחות ריסטוציטין. ברוב המקרים אין התכווצות קריש. בבדיקה מולקולרית נמצא פגם גנטי (מוטציה) באחד מהגנים ITAG2B או ITGB3 עד כה נמצאו מעל 200 מוטציות שונות אצל חולים בעולם. מפורטות באתר. המוטציות הגורמות למחלה אצל רוב החולים בארץ נמצאו, דבר המאפשר אבחון נשאים ועוברים חולים בשלב מוקדם של ההריון, ואפילו בביציות המופרות בהפריה חוץ גופית לפני החזרתם לרחם.
טיפול

טיפול מניעתי כולל שמירה על הגיינת חניכיים. מתן ברזל וחומצה פולית למנוע אנמיה עקב הדימומים הרבים. שימוש בגלולות למניעת היריון למנוע קבלת ווסת.
טיפול בזמן דימום: תרופות נוגדות פיברינוליזיס כמו tranexamic acid ומתן פקטור קרישה VII רקומביננטי. עירוי טסיות, רק בעת מצבים מסכני חיים, וזאת כדי למנוע יצירת נוגדנים לטסיות. במצבים קשים ניתן לרפא את המחלה על ידי השתלת מח עצם.
היסטוריה

המחלה נקראת על שם אדוארד גלנצמן, רופא שווייצרי שתיאר לראשונה את המחלה בשנת 1918. הוא גם נתן לה את שמה תרומבאסתניה, שמשמעותה טסיות-דם [תרומבוציטים] "חלשות". כלומר קיימת בעיה איכותית בתפקוד טסיות-הדם. להבדיל ממחלות שבהן יש בעיה כמותית במספר טסיות-הדם: תרומבוציטופניה - מיעוט של טסיות-דם, תרומבוציטוזיס - ריבוי של טסיות-דם.
ב-1974 Caen & Nurden זיהו את שני החלבונים החסרים בטסיות של החולים - האינטגרינים αIIb ו - β3. בשנת 1990 מופו הגנים המקדדים לחלבונים הללו, ITAG2B ו-ITGB3, ונקבע הרצף שלהם. ב-1991 נמצאו שתי המוטציות הראשונות אצל החולים הישראלים. מוטציה בגן ITAG2B אצל הערבים ובגן ITGB3 אצל היהודים ממוצא עיראקי.
ראו גם

מחלת התרומבאסתניה ע"ש גלנצמן והאינטגרין αllbβ3 בטסיות הדם
הערות שוליים

↑  AT. Nurden, Glanzmann thrombasthenia, Orphanet Journal of Rare Diseases 1, 2006, עמ' 10 doi: 10.1186/1750-1172-1-10
1 2 3  P. J. Newman, U. Seligsohn, S. Lyman, B. S. Coller, The molecular genetic basis of Glanzmann thrombasthenia in the Iraqi-Jewish and Arab populations in Israel, Proceedings of the National Academy of Sciences of the United States of America 88, 1991, עמ' 3160–3164 doi: 10.1073/pnas.88.8.3160
1 2  DL. French, BS. Coller, S Usher, R Berkowitz, Prenatal diagnosis of Glanzmann thrombasthenia using the polymorphic markers BRCA1 and THRA1 on chromosome 17: Prenatal Diagnosis of Glanzmann Thrombasthenia, British Journal of Haematology 102, 1998, עמ' 582–587 doi: 10.1046/j.1365-2141.1998.00798.x
↑  N. Rosenberg, R. Dardik, E. Rosenthal, A. Zivelin, Mutations in the alphaIIb and beta3 genes that cause Glanzmann thrombasthenia can be distinguished by a simple procedure using transformed B-lymphocytes, Thrombosis and Haemostasis 79, 1998, עמ' 244–248
↑  Wilcox D French D, Glanzmann Thrombasthenia Database, Glanzmann Thrombasthenia Database, ‏2018
↑  N. Rosenberg, R. Yatuv, Y. Orion, A. Zivelin, Glanzmann thrombasthenia caused by an 11.2-kb deletion in the glycoprotein IIIa (beta3) is a second mutation in Iraqi Jews that stemmed from a distinct founder, Blood 89, 1997, עמ' 3654–3662
↑  R. Yatuv, N. Rosenberg, R. Dardik, B. Brenner, Glanzmann thrombasthenia in two Iraqi-Jewish siblings is caused by a novel splice junction mutation in the glycoprotein IIb, Blood Coagulation & Fibrinolysis: An International Journal in Haemostasis and Thrombosis 9, 1998, עמ' 285–288 doi: 10.1097/00001721-199804000-00011
↑  H. Peretz, N. Rosenberg, S. Usher, E. Graff, Glanzmann's thrombasthenia associated with deletion-insertion and alternative splicing in the glycoprotein IIb gene, Blood 85, 1995, עמ' 414–420
1 2  N. Rosenberg, H. Hauschner, H. Peretz, R. Mor-Cohen, A 13-bp deletion in alphaIIb gene is a founder mutation that predominates in Palestinian-Arab patients with Glanzmann thrombasthenia, Journal of Thrombosis and Haemostasis 3, 2005, עמ' 2764–2772 doi: 10.1111/j.1538-7836.2005.01618.x
↑  S Levy-Mendelovich, T Levy, I Budnik, A A Barg, Low Concentrations of Recombinant Factor VIIa May Improve the Impaired Thrombin Generation of Glanzmann Thrombasthenia Patients, Thrombosis and Haemostasis 119, 2019, עמ' 117–127 doi: 10.1055/s-0038-1676348
↑  M. MORFINI, V. JIMÉNEZ-YUSTE, H. EICHLER, R. FISCHER, Pharmacokinetic properties of two different recombinant activated factor VII formulations, Haemophilia 18, 2011, עמ' 431–436 doi: 10.1111/j.1365-2516.2011.02674.x
↑  Glanzmann WE, Hereditary haemorrhagic thrombasthenia :A contribution to the pathology of platelets [Germany], Yearbook of Pediatrics (Jarbuch for kinderheilkunde] 1918
↑  A. T. Nurden, J. P. Caen, An Abnormal Platelet Glycoprotein Pattern in Three Cases of Glanzmann's Thrombasthenia, British Journal of Haematology 28, 1974, עמ' 253–260 doi: 10.1111/j.1365-2141.1974.tb06660.x
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Miss Jackson

Miss Jackson הוא שיר של הלהקה האמריקאית פאניק! אט דה דיסקו. השיר יצא לאור ב-15 ביולי 2013 כסינגל הראשון מאלבום האולפן הרביעי של הלהקה, Too Weird to Live, Too Rare to Die!. בשיר משתתפת הזמרת האמריקאית לולו. השיר מכר מעל ל-56,000 עותקים דיגיטליים בשבוע הראשון להוצאתו, ומוקם במקום ה-68 במצעד הסינגלים האמריקאי בילבורד הוט 100. בינואר 2015 הגיע השיר למעמד זהב בארצות הברית.
כתיבה ויצירה

לדברי ברנדון יורי, סולן הלהקה, השיר היה אמור להיקרא במקור "Bad Apple", ולכלול קטע מהשיר "Every Single Night" של הזמרת פיונה אפל, אך זו סרבה לעשות שימוש בשיר שלה, ולבסוף שונה השיר והוחלט לקרוא לו "Miss Jackson".
השיר נקרא על שם הזמרת ג'נט ג'קסון, והוא מכיל ייחוס ללהיט שלה "Nasty" בפזמון.
בראיון ב-MTV אמר יורי כי תוכן השיר מבוסס על חוויותיו האישיות: "'Miss Jackson' הוא על משהו שבאמת קרה לי כשהייתי צעיר. אף פעם לא דיברתי על זה, והרגשתי שאם לא, אמשיך לחשוב על זה, וזה ישגע אותי. כשהייתי צעיר יותר עשיתי שטויות, יכולתי לשכב עם בחורה לילה אחד, ועם חברה בלילה הבא, ולא היה לי אכפת מאיך שהן הרגישו, או איך שגרמתי להן להרגיש. ואז זה קרה לי. ידעתי שהייתי צריך להשתנות, כי לא רציתי להרגיש כך שוב, או לגרום לאנשים אחרים להרגיש כך. אז כתבתי את השיר".
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | 68 |  |
|  ארצות הברית | מצעד שירי הרוק | 11 |  |
|  הממלכה המאוחדת | מצעד הסינגלים הבריטי | 61 |  |
|  קנדה | קנדה הוט 100 | 73 |  |
נתוני מכירות

| מדינה | תואר | מכירות |
| --- | --- | --- |
| קנדה (Music Canada) | זהב | 40,000 |
| הממלכה המאוחדת (BPI) | כסף | 200,000 |
| ארצות הברית (RIAA) | פלטינה | 1,000,000 |
הערות שוליים

↑  Fiona Apple refused to let Panic! at the Disco sample “Every Single Night”
↑  Exclusive: Panic! At The Disco Talk Dark, Decadent Too Rare To Die!, באתר MTV
| פאניק! אט דה דיסקו |
| --- | --- | --- |
| ברנדון יורי ברנט וילסון • ריאן רוס • ג'ון ווקר • ספנסר סמית' • דלון ויקס | ברנדון יורי ברנט וילסון • ריאן רוס • ג'ון ווקר • ספנסר סמית' • דלון ויקס |  |
| אלבומים | A Fever You Can't Sweat Out • Pretty. Odd. • Vices & Virtues • Too Weird to Live, Too Rare to Die! • Death of a Bachelor • Pray for the Wicked • Viva Las Vengeance |  |
| אלבומי הופעה | ...Live in Chicago • All My Friends We're Glorious |  |
| אלבומי אוסף | Introducing... Panic at the Disco • Panic! at the Disco Video Catalog |  |
| סיבובי הופעות | Vices & Virtues Tour • Summer Tour 2016 • Death of a Bachelor Tour • Pray for the Wicked Tour |  |
דיסקוגרפיה • פרסים ומועמדויות
| פאניק! אט דה דיסקו - סינגלים |
| --- | --- | --- |
| A Fever You Can't Sweat Out | "The Only Difference..." • "I Write Sins Not Tragedies" • "But It's Better If You Do" • "Lying Is the Most Fun..." • "Build God, Then We'll Talk" |  |
| Pretty. Odd.‎ | "Nine in the Afternoon" • "Mad as Rabbits" • "That Green Gentleman" • "Northern Downpour" |  |
| Vices & Virtues | "The Ballad of Mona Lisa" • "Ready to Go (Get Me Out of My Mind)" • "Let's Kill Tonight" |  |
| Too Weird to Live, Too Rare to Die!‎ | "Miss Jackson" • "This Is Gospel" • "Girls / Girls / Boys" • "Nicotine" |  |
| Death of a Bachelor | "Hallelujah"‏ • "Victorious"‏ • "Emperor's New Clothes"‏ • "Death of a Bachelor"‏ • "House of Memories" |  |
| Pray for the Wicked | "Say Amen (Saturday Night)‎"‏ • "High Hopes"‏ • "Hey Look Ma, I Made It" |  |
| Viva Las Vengeance | "Viva Las Vengeance" |  |
| --- | --- |
בקרת זהויות :  MusicBrainz release group: 8161a76d-6f5e-406f-b3d0-a8677c8ccf20  MusicBrainz work: dda49037-b473-43a6-8c7e-f023b991da37
Party

Party (בעברית: מסיבה) הוא שיר של הזמרת האמריקאית ביונסה בהשתתפות הראפר אנדרה 3000 מאלבומה הרביעי 4. השיר יצא לאור כסינגל השלישי מן האלבום ב-30 באוגוסט 2011. השיר נכתב על ידי הראפר קניה וסט יחד עם ג'ף באסקר, ביונסה נואלס, דקסטר אר. מילס, דוגלאס דוויס, ריקי וולטרס, והופק על ידי קניה, ג'ף וביונסה. השיר היה מועמד לשיתוף הפעולה הטוב ביותר בראפ בטקס פרס גראמי ה-54.
"Party" התקבל היטב על ידי מבקרי המוזיקה, ששיבחו את שירת הראפ של אנדרה 3000 ואת מילותיו. כמו כן, שיבחו גם את ביצועה התקיף והחושני של ביונסה. השיר הגיע למקום ה-9 המצעד הבינלאומי של קוריאה הדרומית, ואף הגיע למקום ה-2 המצעד ההיפ הופ וה-R&B של ארצות הברית. השיר הגיע למקום ה-50 המצעד הבילבורד הוט 100 של ארצות הברית.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | 50 |  |
|  קוריאה הדרומית | סירקל צ'ארט | 19 |  |
| --- | --- |

 סינגל בביצוע ביונסה נואלס בהשתתפות ג'יי קול
 מתוך האלבום 4
 יצא לאור:  24 באוקטובר 2011
 תאריך הקלטה:  2010-11
 מקום הקלטה:  אולפני איילנד סאונד 
 סוגה:  R&B
 אורך:  3:40
 חברת תקליטים:  קולומביה רקורדס
 כתיבה:  קניה וסט 
 לחן:  קניה וסט 
 הפקה:  ג'ף בסקר
רמיקס בשיתוף ג'יי קול

"Party" הוא שיר הרמיקס הרשמי בהשתתפות הראפר ג'יי קול, המקום אנדרה 3000. מילות הראפ של אנדרה הוחלפו באלו של ג'יי קול, אך כל האלמנטים האחרים של הרמיקס זהים לזה של שיר המקור. הראפ של ג'יי קול קצר מזה של אנדרה 3000. גרסת הרמיקס על ג'יי קול היה אמור להופיע כשיר המקור המופיע באלבום, ולכן ביונסה גייסה אותו לגרסת הרמיקס לאחר מכן. הגרסה שוחררה רשמית לעולם כסינגל להורדה דיגיטלית ב-24 באוקטובר 2011.
מבקרי המוזיקה החמיאו לגרסת הרמיקס, וקבעו שאפשר לשמוע את קצב השיר טוב יותר. לגרסה יצא קליפ שצולם בניו ג'רזי ונוהל על ידי ביונסה. בקליפ השתתף גם ג'יי קול, הנראה שר בחגיגה בחצר האחורית עם בנות בביקני וריקודים בסגנון חופשי. הקליפ אירח כמה הופעות אורח, בהם סולאנג' נואלס וקלי רולנד. קליפ השיר זכה לשבחים ממבקרי המוזיקה, ששיבחו את היכולת של ביונסה להרים מסיבה ללא כוריאוגרפיה משוכללת, אופנה גבוהה או אלמנטים קולנועיים נוספים.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  קוריאה הדרומית | סירקל צ'ארט | 2 |  |
One Last Time

ערך זה עוסק בשיר של אריאנה גרנדה. אם התכוונתם לשיר של הלהקה Dream Theater, ראו .
One Last Time (בתרגום חופשי לעברית: פעם אחת אחרונה) הוא שיר של הזמרת האמריקאית אריאנה גרנדה, השיר יצא כסינגל שיווקי בבריטניה ב-22 באוגוסט 2014 וכסינגל רשמי ב-10 בפברואר 2015 כסינגל החמישי והאחרון מתוך האלבום השני שלה, My Everything.
לאחר יציאתו השיר זכה להצלחה בינונית לעומת הסינגלים שקדמו לו באלבום אך זכה להצלחה מחודשת לאחר הפיגוע שהתרחש לאחר הופעתה של גרנדה במנצ'סטר ארנה כאשר השיר הפך למזוהה עם הפיגוע וזכה להצלחה רבה בבריטניה בפרט ובכל אירופה בכלל.
הצלחה

הסינגל לא זכה להצלחה גדולה באמריקה כמו הסינגלים שקדמו לו והגיע למקום ה-13 בלבד בבילבורד האמריקאי ומקום 12 בקנדה. אולם, באירופה השיר זכה להצלחה רבה לאחר שיצאו לו גרסאות מיוחדות שנכנסו לעשירייה הפותחת במצעדים בצרפת ובאיטליה. השיר הגיע למקום שני במצעד הסינגלים הבריטי שנתיים לאחר יציאתו כיוון שהפך למזוהה עם הפיגוע במנצ'סטר ארנה שאירע לאחר הופעתה של גרנדה.
וידאו קליפ

ב-15 בפברואר יצא הקליפ לשיר, הקליפ קיבל ביקורות חיוביות בעיקר אך קיבל ביקורת שלילית בגלל הדמיון הגדול של הקליפ לקליפ "You Are the One" של הלהקה האוסטרלית "Safia", הקליפ צבר למעלה מ-300 מיליון צפיות.
הערות שוליים

↑  קרל פאלק, רמי יעקב, איליה סלמנזאדה, Giorgio Tuinfort, סוואן קוטצ'ה
↑  ArianaGrandeVevo (2015-02-15), Ariana Grande - One Last Time (Official), נבדק ב-2017-11-10
| אריאנה גרנדה |
| --- | --- | --- |
| דיסקוגרפיה • הופעות חיות • וידאוגרפיה • פרסים ומועמדויות • שירים | דיסקוגרפיה • הופעות חיות • וידאוגרפיה • פרסים ומועמדויות • שירים |  |
| אלבומי אולפן | Yours Truly • My Everything • Dangerous Woman • Sweetener • Thank U, Next • Positions • Eternal Sunshine |  |
| אלבומי הופעה | K Bye for Now (SWT Live) |  |
| אלבומים אחרים | The Remix • The Best |  |
| מיני-אלבומים | Christmas Kisses • Christmas & Chill |  |
| סיבובי הופעות | The Listening Sessions • The Honeymoon Tour • Dangerous Woman Tour • Sweetener World Tour |  |
| סיבובי הופעות שיווקיים | The Sweetener Sessions |  |
| טלוויזיה | One Love Manchester • Ariana Grande at the BBC • Ariana Grande: Dangerous Woman Diaries • Ariana Grande: Excuse Me, I Love You |  |
| ערכים קשורים | פרנקי גרנדה (אח חורג) • הפיגוע במנצ'סטר ארנה |  |
| אריאנה גרנדה – שירים |
| --- | --- | --- |
| Yours Truly | "Baby I" • "Right There" • "The Way" • "Almost Is Never Enough" • "Popular Song" |  |
| Christmas Kisses | "Last Christmas" • "Love Is Everything" • "Snow in California" • "Santa Baby" • "Santa Tell Me" |  |
| My Everything | "Problem" • "One Last Time" • "Break Free" • "Best Mistake" • "Love Me Harder" • "Bang Bang" |  |
| Dangerous Woman | "Dangerous Woman" • "Be Alright" • "Into You" • "Side to Side" • "Let Me Love You" • "Greedy" • "Everyday" • "Focus" |  |
| Sweetener | "The Light Is Coming" • "R.E.M" • "God Is a Woman" • "Sweetener" • "Everytime" • "Breathin" • "No Tears Left to Cry" • "Goodnight n Go" • "Pete Davidson" • "Get Well Soon" |  |
| Thank U, Next | "Imagine" • "Needy" • "NASA" • "Bloodline" • "Bad Idea" • "Ghostin" • "In My Head" • "7 Rings" • "Thank U, Next" • "Break Up with Your Girlfriend, I'm Bored" • "Monopoly" |  |
| Positions | "Shut Up" • "34+35" • "Positions" • "Motive" • "Just Like Magic" • "Off the Table" • "Safety Net" • "POV" |  |
| Eternal Sunshine | "Yes, And?" • "We Can't Be Friends (Wait for Your Love)" • "Bye" |  |
| השתתפות בשירים | "Popular Song" • "All My Love" • "Research" • "Adore" • "Boys Like You" • "Over and Over Again" • "My Favorite Part" • "Faith" • "Heatstroke" • "Dance to This" • "Bed" • "Rule the World" • "Good as Hell (Remix)" • "Time" • "Oh Santa! (Remix)" • "Met Him Last Night" • "Save Your Tears (Remix)" • "It Was a... (Masked Christmas)" |  |
| סינגלים אחרים | "Put Your Hearts Up" • "E Più Ti Penso" • "Beauty and the Beast" • "Somewhere Over the Rainbow" • "Earth" • "Boyfriend" • "Don't Call Me Angel" • "Stuck with U" • "Rain on Me" • "Santa, Can't You Hear Me" • "Die for You (Remix)" |  |
| --- | --- |
בקרת זהויות :  MusicBrainz work: e89c9f93-2fa9-4134-b74f-1863433c6e38